open-index/open-wikipedia-markdown huggingface dataset:
International Revelation Congress

Die **International Revelation Congress (IRC)** is 'n Limpopo-gebaseerde Suid-Afrikaanse politieke party wat in 2013 gestig is.

Die party het saamgesmelt met Agang om die 2014 algemene verkiesing te betwis. Na die probleme in daardie party het die IRC aan die munisipale verkiesings van 2016 deelgeneem met die doel om die Thulamela Plaaslike Munisipaliteit "te red" (waar dit sewende geëindig het, en een setel gewen het) en om te regeer met tradisionele leiers.. 

Die party is sosiaal konserwatief, is teen selfdegeslaghuwelike en ten gunste van die reg om kinders te dissiplineer. Dit is teen grond onteiening sonder vergoeding, en wil Swart Ekonomiese Bemagtiging vervang met ekonomiese bemagtiging wat gebaseer is op armoede eerder as ras.

Die party het aan die Suid-Afrikaanse algemene verkiesing van 2019 deelgeneem.

## Verkiesingsresultate 
### Nasionale verkiesings 
### Munisipale verkiesings 
## Verwysings
Land Party

Die **Land Party** is 'n kommunistiese politieke party wat politieke beleidsbesluite bevorder wat geïnisieer is deur beleidsbesluite gebruik in die ekonomiese ontwikkeling van die Volksrepubliek van China.  Die party bepleit kollektiewe boerdery en omgewingsbewustheid.  Die party het sy ontstaan te danke aan die grondtoegang- en behuisingsprotesaksies wat in 2018 in Zwelihle, Hermanus voorgekom het.

Die party het aan die Suid-Afrikaanse algemene verkiesing van 2019 deelgeneem,

## Verkiesingsresultate 
### Nasionale verkiesings 
## Verwysings
Monte Soratte

**Monte Soratte** is 'n alleenstaande berg met ses pieke en 'n hoogte van 691&nbsp;m bo seevlak wat in die historiese landskap Latium (Italiaans: *Lazio*) geleë is en tans administratief onder die Metropolitane Stad Rome Hoofstad val, sowat 10&nbsp;km suidoos van Civita Castellana en 45&nbsp;km noord van Rome. Die mees nabygeleë nedersetting is Sant'Oreste. Monte Soratte is die enigste noemenswaardige bergpiek in die Tibervallei en maak geologies deel uit van die Sabynse heuwels oorkant die Tiberrivier.

duimnael|links|Monte Soratte met oggendmis.*Vides ut alta stet nive candidum Soracte (…)*"Jy sien Soracte se piek skitter met 'n dik laag sneeu (…)"Horatius, c. 1,9 – Wintergedig
Monte Soratte word sedert die antieke tydperk, toe dit in Latyn as *mons Soracte* bekendgestaan gestaan het,  onder die wêreld se heilige berge gereken en het ingang tot die antieke Romeinse en Romantiese Engelse digkuns gevind. Terwyl Vergilius in sy *Aeneïs* na Apollo as Soracte se beskermgod verwys, het Horatius se beroemde "Wintergedig" (Carmen 1, 9), wat aan Thaliarchus gerig is, aan die piek gewy. Deesdae is Monte Soratte, anders as deur Horatius beskryf, gedurende die wintermaande nie meer sneeubedek nie. Moontlik was die klimaat gedurende sy leeftyd kouer as vandag.

Die Engelse Romantiese digter Lord Byron verwys in sy lang narratiewe gedig ''Childe Harold's Pilgrimage'', wat tussen 1812 en 1818 gepubliseer is, na die bergpiek.

## Verwysings
Como

**Como** ([ˈkɔːmo], Lombardies: *Còmm* [ˈkom]) is 'n stedelike nedersetting en *comune* (munisipaliteit) in die Italiaanse streek Lombardye en die administratiewe setel van die provinsie Como, sowat 45 km noord van Milaan aan die Comomeer en naby die grens met die Switserse kanton Ticino geleë, met 'n bevolking van 83&nbsp;320 soos op 1 Januarie 2018. In Italiaans word na die inwoners as *comaschi* verwys.
[duimnael|links|Die bekendste boorling van Como is [Alessandro Volta (1745−1827), grondlegger van die elektrisiteitsleer, wat in 1800 die eerste elektriese battery ontwikkel het. In 2015 het Daniel Libeskind die monument *The Life Electric* ter ere van die befaamde wetenskaplike geskep]]
Como se ligging aan die gelyknamige meer en naby die Alpe maak van die stad 'n gewilde toeristebestemming, net soos 'n verskeidenheid argitektoniese besienswaardighede en kunsskatte, tuine, parke en musea. Die belangrikste historiese geboue sluit die katedraal van Como, die Sant'Abbondio-basiliek, Villa Olmo, die *Tempio Voltiano* in die publieke tuin wat ter ere van Alessandro Volta opgerig is, die *Teatro Sociale*, die Middeleeuse stadsaal Broletto en die 20ste eeuse *Casa del Fascia*, een van die bekendste geboue in die rasionalistiese Italiaanse styl (*razionalismo italiano*).

Vanaf die 16de eeu het Como bekendheid verwerf met sy syvervaardiging. Die geskiedenis van die plaaslike sybedryf word sedert 1990 in Como se Symuseum behandel.

## Verwysings
South African National Congress of Traditional Authorities

Die **South African National Congress of Traditional Authorities (Sancota)** is 'n Suid-Afrikaanse politieke party wat in Februarie 2019 gestig is.

Die party is in alliansie met die Practical Radical Economic Transformation of SA (PretSA), wat deur 'n lid van die party, Themba Sigudla, gevorm is. PretSA was voorheen nou verbind met die African National Congress se adjunkpresident David Mabuza en baie invloedryk in die politiek van Mpumalanga. Verdeeltheid in die Mpumalanga ANC rondom die toenemende invloed van PretSA, het bygedra tot die stigting van Sancota.

Sancota ondersteun die belange van tradisionele leiers, en het abaThembu koning Buyelekhaya Dalindyebo ondersteun, wat skuldig bevind is aan aanranding, brandstigting, ontvoering en regsverydeling, waarin verklaar word dat "dit 'n swak presedent is vir 'n koning om tronkstraf uit te dien ".

Die party glo ook dat elektrisiteitsvoorsiener Eskom al sy skuld aan munisipaliteite moet laat vaar. 

Sancota het ondersteuning in die Bosbokrand-gebied gelok, met minstens een raadslid wat oorloop kort na die stigting van die nuwe party. 

Die party het aan die Suid-Afrikaanse algemene verkiesing van 2019 deelgeneem, met min sukses.

## Verwysings
Verheerliking van Jesus

[duimnael|*Die Verheerliking van Jesus*, skildery deur [Raphael, ca. 1520]]
[duimnael|[Ikoon van Jesus se Verheerliking deur Theophanes die Griek, 15de eeu]]

**Verheerliking van Jesus** of **Transfigurasie** (Latyn: *transfiguratio Domini*; Grieks: μεταμόρφωσις, *metamorphosis*) verwys na 'n openbaringsgebeurtenis wat volgens die kanonieke evangelies drie van die twaalf Apostels beleef het, toe Jesus in 'n spesiale, getransformeerde vorm saam met die profete Moses en Elia op 'n berg verskyn het. Drie van die vier kanonieke evangelies beskryf die gebeurtenis: Matteus (17,2), Markus (9,2) en Lukas (9,29).

Volgens dié Bybelse verhaal in die Nuwe Testament het Jesus saam met drie Apostles – Simon Petrus, Jakobus die Grote en Johannes – na 'n berg gegaan (glo Berg Tabor in Galilea) om te bid. Op die berg het Jesus met helder ligstrale begin skyn. Vervolgens het die profete Moses en Elia – die wetgewing en Profesie van die ou bond verteenwoordigend – langs hom verskyn en hulle het begin praat. Jesus is toe deur 'n stem in die hemel – glo dié van God – "Seun" genoem, soos tydens die doop van Jesus. Die drie Apostels val geskrik op die grond. Die apostel Petrus stel voor om drie hutte te bou, wat na die Joodse Soekkot verwys.

In die drie evangelies word twee verskeie tydperke vir die duur van dié gebeurtenis aangegee. Matteus (17,1) en Markus (9,2) 'n tydperk van omtrent agt dae noem. In die Joodse kalender is twee groot herdenkings net vyf dae uitmekaar: Jom Kippoer, die groot Versoeningsdag, en Soekkot, die Loofhuttefees wat sewe dae gevier word. Op Jom Kippoer uiter die Hoëpriester van die Jode tydens 'n feestelike seremonie die naam van God – JHWH – in die Allerheiligste van die tempel. Die datering van die Verheerliking dui op die laaste dag van Soekkot.

Baie Christelike tradisies, insluitende die Oosters-Ortodokse, Rooms-Katolieke en Anglikaanse kerke, herdenk die Verheerliking van Jesus. In die Westerse kerke word die Verheerliking op 6 Augustus volgens die Gregoriaanse kalender gevier, terwyl die Oosterse kerke dié gebeurtenis op 19 Augustus volgens die Juliaanse kalender herdenk. Die fees in in 1456 deur pous Callixtus III in die liturgiese kalender van die Rooms-Katolieke Kerk opgeneem, nadat op 6 Augustus dié jaar die Christelike oorwinning oor die Ottomaanse Ryk tydens die Beleg van Belgrado in Rome bekend geword het.

## Verwysings 
## Eksterne skakels 
*  
*
Charles Dutoit

**Charles Édouard Dutoit**  (* 7 Oktober 1936 – ) is 'n Switserse dirigent. In September 2018 is hy aangestel as die hoofdirigent van die Sint Petersburg Filharmoniese Orkes vanaf die 2018-2019 seisoen.

In 2017 word hy die 103de ontvanger van die Koninklike Filharmoniese Genootskap se Gouemedaljeprys. 

Dutoit is die voormalige kunsdirekteur en hoof-dirigent van die Koninklike Filharmoniese Orkes, dirigent-emeritus van die NHK Simfonieorkes van Tokio, en was dirigent-laureaat van die Philadelphia Orkes totdat die orkes hom van die titel ontneem het nadat veelvuldige bewerings van seksuele wangedrag aan die lig gekom het.

Hy is die voormalige musiekdirekteur van die Montreal Simfonieorkes en die Franse Nasionale Radio Simfonieorkes, en van 2017 af dirigent emeritus van die Verbier Musiekfeesorkes. Hy is 'n ere-lid van die Ravel-stigting in Frankryk en die Stravinski-stigting in Switserland.

In Desember 2017, nadat bewerings aan die lig gekom het dat Dutoit vier vrouens seksueel aangerand het, het die orkeste wat reeds verbintenisse met hom gehad het vir opvoerings die verbintenisse gekanselleer, en ander het dadelik bande met hom verbreek. Hy het onttrek van sy konserte met die Chicago Simfonieorkes, Cleveland Simfonieorkes en die New York Filharmoniese Orkes. 

Die volgende maand het verskeie ander vroue vorendag gekom met bewerings van seksuele wangedrag. Dutoit het 'n verklaring uitgereik wat alle bewerings ontken het.

## Verwysings 
## Eksterne skakels
Patriotic Alliance

duimnael|Die party se logo
Die **Patriotic Alliance (PA)** is 'n Suid-Afrikaanse politieke party wat in November 2013 gestig is deur, onder meer, die voormalige bankrower wat 'n motiveringspreker, skrywer en sakeman geword het, Gayton McKenzie en die voorheen veroordeelde bedrieër, later sakeman en sosiale bekende Kenny Kunene. Kunene het die party in 2014 na die nasionale verkiesing verlaat. 

Op sy amptelike webwerf beskryf die party homself as 'n geloofwaardige alternatief vir beide die Demokratiese Alliansie (DA), wat die regerende party in die Wes-Kaap is, en die African National Congress (ANC), wat die res van die land regeer. Hierdie partye het elk die PA as 'n geloofwaardige bedreiging verwerp. Die party het relatief swak gevaar in sy eerste nasionale en provinsiale verkiesing, deur 0,07% van die nasionale stem te trek, met sy beste 0,4% in die Wes-Kaap. 

Die PA het sy eerste verkose verteenwoordigers in die 2016 munisipale verkiesings bekom. Alhoewel die party slegs 0,06% van die nasionale stem ontvang het, het dit setels in die metropolitaanse munisipaliteite van Kaapstad, Nelson Mandelabaai, Johannesburg en Ekurhuleni verkry, gedeeltelik gehelp deur die lae drempel vir verteenwoordiging in hierdie rade. Dit het ook 'n setel in Tokologo Plaaslike Munisipaliteit bekom met 10% van die stemme.

Die party het aan die Suid-Afrikaanse algemene verkiesing van 2019 deelgeneem, maar kon slegs 6 660 stemme bekom. In 2021 se munisipale verkiesing het die party effens beter gevaar, en kon daarmee die burgemeester vir Laingsburg aanwys.

Op 29 Junie 2023 het die PA se kandidaat Lois Simonse in 'n tussentydse verkiesing in Johannesburg se distrik 7 'n setel op die ANC verower. Simonse het 47% van die stemme gekry. Die DA het nie deelgeneem nie omdat hulle kandidaat Randell Markgraaff hom op 16 Junie teruggetrek het. Dit was te laat om nog 'n ander kandidaat aan te wys. Distrik 7 bevat Ennerdale en Finetown. Ennerdale is veral 'n kleurlingedistrik maar Finetown is veral swart en die PA het ook daar baie stemme gekry.

## Verkiesingsuitslae 
### Nasionale verkiesings 
### Munisipale verkiesings 
## Verwysings
Wit-Donderdag

duimnael|Voete word gewas en die Laaste Nagmaal (altaarstuk van die Sienese katedraal)
duimnael|*Die Laaste Nagmaal*, skildery deur Hans Schäufelin in 1511
duimnael|*Die Laaste Nagmaal*, skildery deur Juan de Juanes, ca. 1562
[duimnael|*Die Mistiese Nagmaal*, [ikoon deur Simon Oesjakof in 1685]]

**Wit-Donderdag** is die vyfde dag van die Heilige of Stille Week (volgens liturgiese telling, beginnend met Palmsondag as eerste dag van dié week), waarin Christene hulself vir Paasfees voorberei. Op hierdie dag herdenk die Christelike kerke die Laaste Nagmaal van Jesus saam met die Twaalf Apostels op die vooraand van sy kruisiging buite Jerusalem, soos beskryf deur die vier kanonieke evangelies (Matteus, Markus, Lukas en Johannes). Die liturgiese benaming is *Feria quinta in cena Domini* ("vyfde dag, by die Nagmaal van de Here").

Wit-Donderdag is die Donderdag voor Paasfees en dié dag voor Goeie Vrydag. Wit-Donderdag makeer die Paastriduum se begin, dié tydperk van passie, dood en opstanding van Jesus; hierdie tydperk sluit Goeie Vrydag en Heilige Saterdag in, en eindig op die aand van Paasfees. Die Nagmaal of diens van aanbidding word normaalweg op die aand gevier, omdat 'n dag volgens Joodse tradisie met sononder begin en die Laaste Nagmaal volgens die drie sinoptiese evangelies tydens Pesach gehou is.

Wit-Donderdag is die eerste van die drie Stille Dae en word deur Goeie Vrydag en Heilige Saterdag opgevolg. Met die Vesper begin op die aand van Wit-Donderdag die Paastriduum (*Triduum Sacrum* of *Triduum Paschale*), d.w.s. die viering van die drie Paasdae (Goeie Vrydag, Heilige Saterdag en Paassondag). As herdenkingsdag van die Laaste Nagmaal en die daarmee gepaardgaande instelling van die Eucharistie deur Jesus self beskik die Wit-Donderdag oor 'n hoe rang binne die Christelike liturgie. As gevolg van die Stille Dae se fundamentele karakter as roudae en die medelydende passie van Jesus Christus word 'n ontplooiing van prag nie toegelaat nie. Nadat tydens die Vierde Lateraanse Konsilie (1215) 'n spesiale behoefte vir die aanbidding van die werklike teenwoordigheid van Jesus se liggaam en bloed opgedaag het, is in die 13de eeu in die Rooms-Katolieke Kerk 'n tweede Eucharistiese Hoogfees op die tweede Donderdag ná Pinkster ingevoer (Sakramentsdag), wat vervolgens 'n noue verband met Wit-Donderdag het. In sommige lande, soos Denemarke, Noorweë en Ysland, is Wit-Donderdag 'n openbare vakansiedag.

## Datums 
Die datum van Wit-Donderdag word, nes baie ander feeste en herdenkings van die liturgiese jaar, volgens die Paasfeesdatum bereken. Vervolgens word Wit-Donderdag op die derde dag vóór Paassondag gehou. Die vroegste moontlike termyn volgens die Gregoriaanse kalender is 19 Maart en die laaste moontlike is 22 April. In die Juliaanse kalender, wat veral deur die Oosters-Ortodokse Kerke gebruik word, verskil dié datum effens.

| valign="top" |

| valign="top" |

|}

## Verwysings 
## Verdere leesstof 
*  
*  

## Eksterne skakels 
*  
*
Fiumicino

**Fiumicino** [fjumiˈtʃiːno] is 'n Italiaanse nedersetting en munisipaliteit (*comune*) in die metropolitaanse hoofstad Rome, wat op sy beurt deel uitmaak van die administratiewe streek Latium (*Lazio*), met 'n oppervlakte van 214 km2 en 'n bevolking van 80&nbsp;520 (soos op 31 Mei 2018). Fiumicino is die naamgewer vir die Italiaanse hoofstad se internasionale lughawe Roma-Fiumicino Leonardo da Vinci wat in die munisipaliteit geleë en amptelik geopen is in 1961.
Mark Nixon

**Mark Nixon** is 'n Suid-Afrikaanse pianis. Hy is gebore in Suid-Afrika en ontvang sy opvoeding aan die Drakensberg Seunskoor Skool en Diocesan Kollege.

Hy is 'n gegradueerde van die Universiteit van Kaapstad, Universiteit van Suid-Afrika (UNISA), die Amsterdamse Konservatoria en die *Guildhall Skool vir Musiek en Drama* in Londen. Sy onderwysers het Laura Searle, Lamar Crowson, Håkon Austbø en Graham Johnson ingesluit. Van 2000 tot 2002 was hy die Anthony Saltmarsh junior-Genoot by die Koninklike Musiekkollege.

Nixon het reeds vele toekennings ontvang, waaronder eerste pryse in die Adolph Hallis-klavierkompetisie in 1994 en die Nederburg-UNISA Nasionale Klavierkompetisie in 1998. In 1997 is die twee mees gesogte beurse in SA aan hom toegeken: die SAMRO-beurs vir pianiste en die UNISA PJ Lemmer-beurs vir uitvoerders. In 2000 was hy geselekteer as "Young Concert Artist" (soloklavier) van die Nasionale Federasie van Musiekverenigings in die Verenigde Koninkryk (nou bekend as *Making Music*). In 2008 is hy weer gekies, hierdie keer as deel van 'n duet saam met die sopraan Erica Eloff. Hy het as konsertsolis saam met al die Suid-Afrikaanse orkeste, die Rotterdamse Filharmoniese Orkes en met verskeie orkeste in Engeland opgetree. As solo-opvoerder en pianis-begeleier het hy wydverspreid in Suid-Afrika sowel as by die Wigmore Hall, *Purcell Room* en Linbury Theatre-Covent Garden in Londen sowel as by talle musiekverenigings regoor die Verenigde Koninkryk verskyn.

In 1999 het hy die Guildhall Skool se Schubert en Ireland-pryse gewen en die begeleiersprys in die *English Singers and Speakers Union Song* Kompetisie in Londen. In 2006 het hy die begeleiersprys gewen by die Great Elm Vocal-toekennings by Wigmore Hall, Londen. Van sy vele verskynings sluit konsertreekse saam met verskeie sangers en instrumentaliste in Nederland, Frankryk, Brittanje , en toere in Suid-Afrika tydens 2002, 2003, 2004, 2005, 2007, 2010 en 2012, in. Hy is 'n vlytige kamermusikant, wat dikwels met verskeie sangers saamwerk wat betref die liedere repertorium, en hy is ook deel van die ''King's Piano Trio'' en 'n stigterslid van die *London Song Circle*. Hy is ook 'n toegewyde onderwyser, wat in Londen woon, en is die Hoof van die Klawerbord afdeling by ''King's College School, Wimbledon.''

In 2010 het hy 'n CD van liedjies deur Grieg, Wolf, Rachmaninoff, Wilding en De Villiers in samewerking met die sopraan Erica Eloff vrygestel. In 2012 het hy 'n CD van werke vir soloklavier deur Liszt, Brahms en Debussy op die *Stringwise* plate-etiket uitgereik. Albei opnames was uiters goed ontvang in die pers en word gereeld gehoor op *Classic FM* en *Fine Music Radio*. Onlangse optredes het solo-optredes in Suid-Afrika, gesamentlike werk met sangers, en optredes van die ''King's Piano Trio'' in die Verenigde Koninkryk ingesluit, asook 'n uitvoering van Beethoven se Klavierconcerto nr. 4 in Sint Alban's Katedraal.

## Verwysings
Bolsheviks Party of South Africa

Die **Bolsheviks Party of South Africa** is 'n Suid-Afrikaanse politieke party in Limpopo.

Die party steun 'n meer egalitêre samelewing en is veral aktief in die Moutse-gebied wat van Limpopo na Mpumalanga-provinsie oorgedra sal word.

Die party het deelgeneem aan die 2016 Munisipale verkiesing, met drie setels in die Elias Motsoaledi Plaaslike Munisipaliteit (deel van die Sekhukhune Distriksmunisipaliteit) gewen en betwis die 2019 algemene verkiesing in die Limpopo-provinsie.

## Munisipale verkiesings 
## Verwysings
Sri Lanka-aanval van 2019

duimnael|Standbeeld van die Opgestane Jesus met ontploffingsmerke en menslike bloed na die Paasaanval
Op die Paassondag van 21 April 2019 ontplof bomme by drie kerke regoor Sri Lanka en by drie luukse hotelle in die land se kommersiële hoofstad, Colombo. Later daardieselfde dag vind kleiner ontploffings by 'n woonkompleks en by 'n gastehuis plaas. Verskeie stede is in die aanvalle geteiken. 258 mense is in die aanvalle om die lewe gebring, waarvan ten minste 46 buitelandse burgers en drie polisielede was. Ten minste 500 mense is beseer.

Die selfmoordbomaanvalle by die drie kerke het plaasgevind tydens Paasdienste in Negombo, Batticaloa, en Colombo; die hotelle in Colombo wat onder selfmoordbomaanvalle deurgeloop het, was die Shangri-La, die Cinnamon Grand, en die Kingsbury.

Volgens regeringsverslae was al sewe van die selfmoordbombaanvallers in die byna gelyktydige aanvalle Sri Lankaanse burgers wat met die Sri Lankaanse militante Islamistiese groep Nasionaal Thowheeth Jama'ath verbind word.

Op 22 April 2019 verklaar die Sri Lankaanse regering 'n noodtoestand en stel 'n aandklokreël in, en kondig aan dat 'n nasionale roudag op 23 April 2019 waargeneem sal word.

## Verwysings
Allersiele

duimnael|*Allersiele*, skildery deur William-Adolphe Bouguereau, 1859

**Allersiele** (Latyn: *[Dies] in commemoratione omnium fidelium defunctorum*, letterlik: "Dag van herdenking aan al die oorledene gelowiges") is 'n Christelike stille fees ter herdenking van al die oorledene gelowiges. Die herdenking aan al die siele word in die liturgiese jaar op 2 November gehou, een dag ná die Hoogfees Allerheilige. Deur middele van gebed, voorbidding, aalmoese en kerkhofbesoeke gedenk die mense al die siele in die vaevuur en wy aflate aan hulle toe. Dus het die Allersiele-aflaat in die Rooms-Katolieke Kerk 'n besondere betekenis.

## Geskiedenis 
Die herdenking van Allersiele op 2 November is deur ab Odilo van die Benediktynse abdy Cluny ingestel; hy het hierdie herdenkingsdag in al die aan Cluny verbonde kloosters ingevoer. Die dekreet van Odilo uit die jaar 998 het behoue gebly. Toe is die dag van Allersiele ook buite die kloostermure gevier. Vanaf Cluny het die feesdag Allersiele in die hele Rooms-Katolieke Kerk versprei. In die stad Rome is die herdenking glo sedert die 14de eeu bekend. Die herdenking is teologies nou aan die tradisie van die vaevuur as 'n plek vir die suiwering van die oorledenes, aan wie die lewendes hul gebede, voorbidding, aalmoese en kerkhofbesoeke toewy, verbonde.

## Verwysings 
## Eksterne skakels 
*  
*
Ximoko Party

Die **Ximoko Party** is 'n klein politieke party in Suid-Afrika. Dit het geen verteenwoordiging in die Nasionale Vergadering of die provinsiale wetgewers nie, maar het tans 3 raadslede op munisipale vlak in die Limpopo-provinsie.
 
## Geskiedenis 
Gestig  as 'n kulturele organisasie in 1984 deur Hudson Ntsanwisi, die premier van die Gazankulu-tuisland, het Ximoko in 1990 tot 'n politieke party verander, steeds onder Ntsanwisi se leierskap.

Ná sy dood in 1993 het sommige party lede  'n alliansie met die African National Congress (ANC) gevorm, terwyl ander as die Ximoko Democratic Party voortgegaan het en aan die 1994-verkiesing deelgeneem het, wat steeds as die Ximoko Progressive Party geregistreer is. Die party het geen setels gewen nie.

In 1996 het die party as die Ximoko Party hervorm en die 1999-verkiesing in die destydse Noordelike Provinsie (nou Limpopo) deelgeneem, en weer geen setels gewen nie. Dit het sedertdien net verkiesings in Limpopo betwis, sonder om enige setels te wen.

Die party neem slegs in Limpopo deel tydens die Suid-Afrikaanse algemene verkiesing van 2019.

## Verwysings
Heilige Saterdag

[duimnael|Standbeeld van Jesus in die graf, deur Gregorio Fernández. [Klooster San Joaquín en Santa Ana, Valladolid, Spanje]]
[duimnael|’n 16de-eeuse [Russies-Ortodokse Kerk|Russies-Ortodokse ikoon van die Wederopstanding]]
duimnael|Die Heilige Graflegging van Christus
duimnael|Benediktynse monnike besig om Vespers op Heilige Saterdag te sing

**Heilige Saterdag** is die laaste dag van Lydensweek (wat volgens liturgiese telling begin met Palmsondag as eerste dag van dié week), waarin Christene hulself vir Paasfees voorberei. In die Kopties-Ortodokse Kerk word dié dag ook **Vreugdevolle Saterdag** of **Saterdag van Lig** genoem. Liturgies gesien duur Heilige Saterdag slegs tot die aandskemer, waarna die Paaswake gevier word en vervolgens die eintlike Paasfees begin, omdat 'n dag volgens Joodse tradisie met sononder begin en die oorspronklike Paaswake tydens Pesach gehou is.

Heilige Saterdag is die Saterdag voor Paasfees en die dag ná Goeie Vrydag. Dit is die tweede dag van die Paastriduüm (*Triduum Sacrum* of *Triduum Paschale*), die tydperk van passie, dood en opstanding van Jesus; hierdie tydperk sluit Wit-Donderdag en Goeie Vrydag in, en eindig op die aand van Paasfees.

Christene herdenk op Heilige Saterdag Jesus se tyd in die graf en sy neerdaling na die hel, waar hy ná sy kruisiging "na die geeste in die gevangenis gegaan en daar sy oorwinning aangekondig" het (1 Petrus 3:19). Soms word na die Heilige Saterdag as Paassaterdag verwys, hoewel dit nie met die kerklike tradisie ooreenstem nie: Paassaterdag is in die kerklike liturgie die Saterdag ná Paasfees en vervolgens dié dag voor Wit-Sondag, 'n week ná Paasfees.

## Datums 
Die datum van Heilige Saterdag word, nes baie ander feeste en herdenkings van die liturgiese jaar, volgens die Paasfeesdatum bereken. Vervolgens word Heilige Saterdag op die dag voor Paassondag gehou. Die vroegste moontlike datum volgens die Gregoriaanse kalender is 21 Maart en die laaste moontlike datum is 24 April. In die Juliaanse kalender, wat veral deur die Oosters-Ortodokse Kerke gebruik word, verskil dié datum effens.

| valign="top" |

| valign="top" |

|}

## Verwysings 
## Verdere leesstof 
*  Pous Benedictus XVI: *Karsamstag. Erste Meditation.* In: Joseph Ratzinger: *Meditationen zur Karwoche.* (= *Meitinger Kleinschriften*, Nr. 5) Kyrios, Meitingen, Freising, 7. Aufl. 1980, S. 17–21 (geistliche Deutung des Karsamstags).
*  Hans-Ulrich Wiese: *Karsamstagsexistenz: Auseinandersetzung mit dem Karsamstag in der Liturgie und moderner Kunst* (= *Bild – Raum – Feier. Studien zu Kirche und Kunst*, Band 1) Schnell und Steiner, Regensburg 2002,  (Dissertation Universität Bonn 2001, 292, [15] Seiten mit Illustrationen).

## Eksterne skakels 
*  
*
Advent

duimnael|Adventskrans met 'n pienk kers vir die *Gaudete*-Sondag
[duimnael|Die aartsengel [Gabriël kondig vir die Maagd Maria die naderende koms van die Here aan. Olieverf deur Robert Campin, 1420–1440, Brussel]]
[duimnael|Kerkdiens tydens Advent in die [Sint-Vituskatedraal, Praag, Tsjeggië]]
duimnael|Wierook tydens die Adventvesper

**Advent** (Latyn: *adventus*, letterlik: "naderende koms"), afgelei van *adventus Domini* (Latyn vir: "naderende koms van die Here"), is die tydperk, waarin Christene hulself vir Kersfees, die geboortefees van Jesus voorberei. Daarbenewens herinner dié tydperk Christene aan die verwagte wederkoms van Jesus. Die Advent begin volgens Rooms-Katolieke en Protestantse tradisies met die Vesper op die vooraand van die eerste Adventsondag en vervolgens ook die nuwe liturgiese jaar.

Tussen die konfessie van die Adventiste en die Adventtydperk bestaan 'n indirekte verband, omdat albei benamings na die verwagte (weder)koms van Jesus verwys.

## Geskiedenis 
Die benaming "Advent" kan as 'n vertaling na die Griekse term ἐπιφάνεια *epipháneia* ("Verskyning", sien Epifanie) teruggevoer word en het in die Romeinse Ryk na die naderende koms, teenwoordigheid of besoek van 'n ampsdraer, veral dié van 'n koning of keiser (*adventus Divi*, "naderende koms van die goddelike heerser") verwys. Dié term kon egter ook na die naderende koms van 'n God in sy tempel verwys. Die eerste Christene het hierdie betekenis oorgeneem om hul betrekking met Jesus te beklemtoon; die Vulgaat gebruik *adventus* om na sy inkarnasie (menswording) asook sy eindelike wederkoms te verwys. Dit is as 'n leenwoord in die meeste moderne Europese tale oorgeneem.

Nes die Vastyd voor Paasfees was die Adventstyd oorspronklik 40 dae lank en het rondom die Sint-Maartenfees op 11 November begin.

Elkeen van die vier Adventsondae het sy eie betekenis:
* Die 1ste Sondag dien as voorbereiding vir die naderende koms van die Here, veral in die Protestantse kerke is dié Sondag aan Jesus se intog in Jerusalem gewy.
* Die 2de Sondag dien as voorbereiding vir die koms van die Verlosser.
* Die 3de Sondag is aan Johannes die Doper gewy.
* Die 4de Sondag is in die Rooms-Katolieke Kerk aan die Maagd Maria gewy, terwyl in die Protestantse kerke dié Sondag aan die naderende geboorte van Jesus gewy is.

## Datums 
Die Adventstyd se verskillende lengtes het sy oorsprong in die bepaling van die begin op 'n weeksdag, Sondag, terwyl die einde aan 'n maanddag, 24 of 25 Desember, geheg is. Die vierde en laaste Sondag kan net voor 25 Desember wees, vervolgens is die vroegste moontlike termyn vir die laaste Sondag volgens die Gregoriaanse kalender 18 Desember en die laaste moontlike 24 Desember. Dus kan die Adventstyd net tussen 27 November en 3 Desember begin.

## Verwysings 
## Eksterne skakels 
*  
*
Doop van Jesus

[duimnael|[Ikoon wat die Doop van Jesus deur Johannes die Doper in die Jordaanrivier uitbeeld]]

Die **Doop van Jesus** makeer volgens die Evangelie volgens Markus (1,9–11) die oorgang van Johannes die Doper se preke na Jesus se openbare optrede. In die twee ander sinoptiese evangelies gaan die geboorteverhale vooraf (Matteus 3,13–17; Lukas 3,21–22). Terloops verwys die evangelis Johannes in Johannes 1,29–34 na die doop van Jesus. Daarbenewens word dit in die apokriewe Evangelie van die Hebreërs genoem.

Jesus se doop deur Johannes in die Jordaanrivier simboliseer die vergifnis van sondes en roep die gedoopte weens die nadering van die Goddelike ryk tot bekering. Die doop van Jesus staan in kontras met sy aankondiging as seun van God. Die eerste Christene het Jesus se onderskikking met sy doop onder Johannes, dalk ook 'n dissipelskap van Jesus self, verwerp. Vervolgens word dié gebeurtenis as histories bewese beskou (differenskriteria). Die Rooms-Katolieke Kerk herdenk die Doop van Jesus op Sondag ná Driekoningedag; laasgenoemde word op 6 Januarie gevier, dus is die vroegste moontlike termyn vir die fees 7 Januarie.

## Verwysings 
## Eksterne skakels
Bakoe TV-toring

Die **Bakoe TV-toring** (Aserbeidjans: *Televiziya Qülləsi*), gebou in 1996, is 'n vrystaande beton telekommunikasie-toring in Bakoe, Azerbeidjan. Met 'n hoogte van 310 meter, is dit die hoogste struktuur in Azerbeidjan en die hoogste gewapende betongebou in die Kaukasus. 

Die toring het een van die bekendste bakens van Bakoe geword.

## Geskiedenis 
Die TV-toring is ontwerp op grond van die besluit van die Raad van Ministers van die USSR na die bevel van die Ministerie van Kommunikasie van die Staatsinstituut van Azerbaijan van die USSR. Konstruksiewerk het in 1979 begin en volgens die projekkonstruksieplan moes dit in 1985 voltooi wees. Nadat Heydar Aliyev in 1993 weer aan bewind gekom het, is die konstruksie van die toring voortgesit, en in 1996 met sy deelname, het die amptelike openingseremonie van die kompleks plaasgevind.

'n Roterende restaurant op die 62ste verdieping (175 meter hoog) van die Azeri-televisietoring is in 2008 geopen.

## Voorkoms 
Soms word die Bakoe TV-toring se beligting verander na spesifieke, unieke reëlings vir spesiale geleenthede. Sommige jaarlikse gebeure is rede om die toring spesiaal te verlig, soos om afwisselende dele van die toring blou, rooi en groen te verlig volgens die tradisionele Azerbeidjanse vlagkleure om die nasionale vakansiedae te vier. Die toring het ook sedert 2004 'n verskeidenheid spesiale beligtingsreëlings vir Nuwejaar gehad. 

## Verwysings 
## Eksterne skakels 
* http://www.emporis.com/building/azeritvtower-baku-azerbaijan 
* https://structurae.net/structures/data/index.cfm?ID=20016078  
* http://skyscraperpage.com/diagrams/?buildingID=2284
African Transformation Movement

Die **African Transfomation Movement**, algemeen bekend as **ATM**, is 'n politieke party in Suid-Afrika. Dit word gelei deur Vuyolwethu Zungula, leier en partypresident.

Dit is gevorm met die steun van die South African Council of Messianic Churches in Christ (SACMCC), wat saam deur miljoene kerkgangers ondersteun word.

## Beleid 
In Januarie 2019 is aangekondig dat die party, indien hy aan bewind sou kom, die doodstraf sal terugbring en lae slaagpunte in openbare skole sal skrap.

Die party het aan die Suid-Afrikaanse algemene verkiesing van 2019 deelgeneem en twee setels gewen.

## Verkiesingsresultate 
### Nasionale verkiesings 
## Verwysings 
## Eksterne skakels 
* 
* 
* 
* 
*
András Schiff

Sir **András Schiff** (Hongaars: [ˈɒndraːʃ ˈʃiff];  gebore op 21 Desember 1953) is 'n Hongaars-gebore Britse klassieke pianis en dirigent, wat verskeie groot toekennings en eerbewyse ontvang het, waaronder 'n Grammy-toekenning, Gramophone-toekenning, Mozart-medalje en die Bach-prys van die Koninklike Musiekakademie.

Hy was in 2014 tot ridder geslaan vir sy dienste aan musiek. Hy is ook bekend vir sy openbare kritiek op politieke bewegings in Hongarye en Oostenryk. Schiff is buitengewone besoekende professor van klavier by die *Barenboim-Said Akademie* in Berlyn.

## Verwysings 
## Notas
Jeff Eagle

**Jeffrey "Jeff" Eagle** (gebore 26 April 1947 in Brooklyn, New York) is 'n Amerikaanse akteur en voormalige pornoster. Hy is bekend vir sy rol as *Harry Weiner* in die sexploration rolprent *Slammer Girls* (1987).

Hy word ook herken onder die byname **Jeffrey Hurst**, Jeff Allin, George Hawks, Jeff Hurst en so aan.

## Filmografie 
### Rolprente 
* 1978: *Ganja Express*
* 1979: *A Force of One*
* 1984: *Hollywood Hot Tubs*
* 1987: *Slammer Girls*
* 2018: *When I Sing*

### Televisiereekse 
* 1979: ''Charlie's Angels*
* 1980: *Fantasy Island*
* 1982: *CHiPs*
* 1982: *Dynasty*
* 1984: *Days of Our Lives*
* 1985: *Scarecrow and Mrs. King*
* 1985: *Hotel''

## Verwysings 
## Eksterne skakels 
* 
* 
* Jeff Eagle (as Jeffrey Hurst) in die Internet Adult Film Database
All Things Are Possible

**All Things Are Possible** (ATAP) is 'n klein politieke party in Suid-Afrika.

Die party is gefokus op misdaad en geregtigheid, en vra vir die terugbring van die doodstraf. 

Party leier Allan Pillay het verklaar dat nie een van die top-uitvoerende beamptes in die party eiendom het nie en dat hy sy huis verkoop het om die veldtog in 2019 te finansier.

Die party neem slegs in die Wes Kaap deel tydens die Suid-Afrikaanse algemene verkiesing van 2019 en slaag nie daarin om enige setels te wen nie.

## Verwysings
Adoniram

**Adoniram** (ook "Adoram" en "Hadoram") is die owerste van die dwangarbeid onder koning Dawid, Salomo en Rehabeam. Hy is deur koning Rehabeam na die afvallige stamme van Israel gestuur, waarskynlik om met hulle te onderhandel, maar is deur hulle gestenig.

## Verwysings in die Bybel 
2 Samuel 20: 24, 1 Konings 4: 6, 1 Konings 5: 14, 1 Konings 12: 18, 2 Kronieke 10: 18

## Literatuur 
* Die Bybel (1953-Vertaling)

## Sien ook 
* Lys van persone in die Bybel
Abdon

Abdon is een van die rigters in die Ou Testament van die Bybel. Abdon is die seun van Hillel en afkomstig van Pireaton, in die land Efraim, op die gebergte van die Amalekiete.

Abdon moes ´n vermoende man gewees het. Daar woord genoem dat hy veertig seuns en dertig kleinseuns gehad het wat op sewentig jong esels gery het. Hy moes dus meer as een vrou gehad het. 

Volgens Goslinga was Abdon rigter tussen 1082 en 1074 v.C. 

Die naam Abdon kom meerdere male as persoonsnaam in die Bybel voor.

In die Bybel word ook na ´n ou Levitiese stad verwys waarvan die ligging onbekend is.

## Verwysings in die Bybel 
1. Abdon die rigter

Rigt 12: 13-15

2. Ander persone 

1 Kron 8: 23, 30, 1 Kron 9: 36, 2 Kron 34: 20

3. Stad

Jos 21: 30, 1 Kron 6: 74

## Literatuur 
* Die Bybel (1953-Vertaling)
Abaddon

**Abaddon** is die Hebreeuse naam van die engel van die afgrond. In Grieks word na hom verwys as Apollion.

## Verwysings in die Bybel 
Openbaring 9: 11, Lukas 8: 31, Openbaring 9: 1, Openbaring 17: 8

## Literatuur 
* Die Bybel (1953-Vertaling)
* Reinecker, Fritz: Lexikon zur Bibel. R. Brockhaus Verlag, Wuppertal 1981. 

## Sien ook 
* Lys van persone in die Bybel
Van Goslinga

duimnael|Sicco van Goslinga
**Van Goslinga** is 'n Nederlandse adellike familie wat in die 17de en 18de eeu 'n prominente rol in Friesland gespeel het..

## Bekende Afstammelinge 
*Johan van Goslinga († 1688 ), grietman van Franekeradeel, lid van die Gedeputeerde Staaten van Friesland
*Sicco van Goslinga ( 1664 - 1731 ), seun van Johan van Goslinga, grietman van Franekeradeel, lid van die Gedeputeerde Staten van Friesland en lid van die State-Generaal van die Nederlande. Hy het in die *Sickema-State* naby Herbaijum gewoon.
*Dodonea Lucia van Goslinga, dogter van Sicco van Goslinga. Sy is getroud met Unico Wilhelm van Wassenaer .

links|duimnael|Sickema Staat, Herbaijum, 1722
Grietman

'n **Grietman** (letterlik: "hy wat daag", van die Oud-Friesiese "*greta"* [dagvaar, dagvaar] ) is deels 'n voorloper van die huidige landelike burgemeester in die provinsie Friesland, en deels die voorloper van 'n regter, hy is ongeveer vergelykbaar met ´n landdros.  

Die grietmanne was verantwoordelik vir die plaaslike bestuur en regspraak in die distrikte van Friesland ("grietnijen"). Die grietmanne is gekies of aangestel in samewerking deur die goewerneur en die Gedeputeerde Staten (provinsiale uitvoerende gesag). Die 11 stede van Friesland het burgemeesters gehad. Die Gemeentewet (munisipale wet) van Thorbecke (gepromulgeer in 1851) het die benaming van die amp van grietman afgeskaf en die grietmanne is voortaan as burgemeesters aangestel.

## Heraldiek 
regs|74x74px
Dit word algemeen aanvaar dat die heraldiese arend van Friesland die eksklusiewe voorreg van 'n grietman en sy nageslag was. Die helfte van die arend verwys na die amp van regter of grietman. Dit is moontlik dat die arend die Heilige Romeinse Ryk uitbeeld en daarna verwys dat die draer geen ander heer as die keiser het nie.
Emanuel Swedenborg

**Emanuel Swedenborg** (Sweedse uitspraak: ; ; gebore as **Emanuel Swedberg**; 29 Januarie 1688 8 Februarie 1688 – 29 Maart 1772) was 'n Sweeds-Lutherse teoloog, wetenskaplike, filosoof en mistikus. Hy is bekend vir sy boek oor die hiernamaals, getiteld *Hemel en Hel* (1758).

Swedenborg het 'n besonders produktiewe loopbaan gehad as uitvinder en wetenskaplike. In 1741 het hy op die ouderdom van 53 'n spirituele fase ondergaan waarin hy drome en visioene begin kry het, beginnende op Paasnaweek van 6 April 1744. 

Dit het gekulmineer in 'n 'spirituele ontwaking' waarin hy 'n openbaring ontvang het dat hy aangestel was deur die Here Jesus Christus om *Die Hemelse Leerstelling* te skryf ten einde die Christendom te hervorm. Ingevolge die *Die Hemelse Leerstelling* het die Here Swedenborg se spirituele oë oopgemaak sodat hy van toe af vryelik die Hemel en Hel sou kon besoek ten einde in gesprekvoering te tree met engele, demone en ander geeste, en daarvolgens het die Laaste oordeel alreeds plaasgevind in 1757.

Vir die laaste 28 jaar van sy lewe het Swedenborg 18 gepubliseerde teologiese werke geskryf, en verskeie meer wat ongepubliseerd was. Hy het homself 'n "Dienaar van die Here Jesus Christus" in sy werk, *Ware Christelike Geloof* genoem, welke werk hy self gepubliseer het. 

Sommige volgelinge van *Die Hemelse Leerstelling* het geglo dat van al Swedenborg se teologiese werke, slegs die wat deur Swedenborg self gepubliseer is, 'goddelik geïnspireerd' is. Andere beskou Swedenborg se werke as ewe geïnspireerd, en is byvoorbeeld van mening dat die feit dat sommige van sy werke "nie uitgeskryf was in 'n finale geredigeerde vorm vir publikasie nie, nie 'n enkele verklaring daarin minder geloofwaardig maak as die verklarings in enige van die ander werke nie". 

"The New Church", 'n godsdienstige beweging wat bestaan uit verskeie histories-verwante Christelike denominasies, beskou Swedenborg se skrywes as openbaring.

## Verwysings
Libertarian Party of South Africa

Die **Libertarian Party of South Africa (LiPSA**) is 'n politieke party in Suid-Afrika wat op die beginsels van libertynisme gegrond is.  Die party is amptelik geregistreer op 26 Februarie 2014,  net voor die algemene verkiesing in 2014. As gevolg van 'n gebrek aan fondse het dié party nie die 2014 algemene verkiesing betwis nie.

LiPSA betwis ook nie die algemene verkiesing van 2019 nie. Die party verklaar dat dit die regte van die individu as 'n outonome en verantwoordelike agent van hul eie lewe bevorder. Dus ondersteun LiPSA alle formasies - insluitende diegene wat gewone politieke partye dien - en verwelkom veral verskuiwings in die politieke landskap ten gunste van 'n ware multi-party demokrasie van beperkte regering. Die pary het weifelende libertyers aanbeveel om vir die ZACP in die 2019 algemene verkiesing te stem.

Die LiPSA is een van die nege stigterslede van die International Alliance of Libertarian Parties.

## Verwysings
Abednego

**Abednego** (Abed-Nego = "kneg van Nebo") is die Babiloniese naam wat Daniël se vriend Asarja van die owerste van koning Nebukadnesar se hofdienaars ontvang het. Nebo was die god van Borsippa - die Babiloniese god van skryfkuns, van handel en verkeer, en van die sterrewiggelaars. Sy planeet is Mercurius.

## Verwysings in die Bybel 
Daniel 1: 7, Daniel 2: 49, Daniel 3: 12-20

## Literatuur 
* Die Bybel (1953-Vertaling)
* Reinecker, Fritz: Lexikon zur Bibel. R. Brockhaus Verlag, Wuppertal 1981. 

## Sien ook 
* Lys van persone in die Bybel
Lyra McKee

duimnael|Lyra McKee
**Lyra Catherine McKee** ['lɪərə mə'ki:] (* 31 Maart 1990, † 18 April 2019) was 'n Noord-Ierse joernalis wat bekendheid verwerf het met haar werk oor die maatskaplike gevolge van die onluste wat Noord-Ierland dekades lank geteister het. Naas hierdie bydraes, wat in 'n verskeidenheid publikasies verskyn het, was sy ook werksaam as redakteur vir *Mediagazer*, 'n nuusvoer-webblad. 

Op 18 April 2019 is Lyra McKee, wat in 'n Rooms-Katolieke familie in Belfast gebore is, gedurende onluste in die Creggan-buurt van Derry, Noord-Ierland per ongeluk deur 'n koeël getref wat deur lede van die Nuwe Ierse Republikeinse Leër afgevuur is en noodlottig gewond. Haar begrafnisdiens in die Anglikaanse Sint Anna-katedraal te Belfast op 24 April is bygewoon deur die Ierse president Michael D. Higgins, die eerste ministers van die Verenigde Koninkryk en die Republiek Ierland, Theresa May en Leo Varadkar, die leier van die amptelike opposisie, Jeremy Corbyn, en leidende Noord-Ierse politici soos Arlene Foster (DUP), Mary Lou McDonald en Michelle O'Neill (albei Sinn Féin).

Lyra McKee se ma Joan Lawrie is op 10 Maart 2020 in 'n hospitaal te Belfast oorlede. Volgens persberigte het haar gesondheidstoestand ná die moord op haar dogter versleg.

## Verwysings
MiG-19

Die **MiG-19** is 'n tweedegeslag- Russiese vegvliegtuig wat ontwerp en ontwikkel is lank voor die Korea-oorlog uitgebreek het. Dit is die eerste Russiese vegvliegtuig wat supersoniese snelheid in gelykvlug kan bereik en handhaaf. NAVO se kodenaam vir die vliegtuig is *Farmer*. Josef Stalin het blykbaar self opdrag gegee vir 'n supersoniese vegter, 'n nuwe ontwerp wat nie net 'n verdere ontwikkeling van 'n bestaande model moes wees nie. 

Die eerste model is aangedryf deur twee Mikoelin AM-5-turbostraalmotore. Dit was die eerste Sowjet-ontwerpte straalmotor wat in massas geproduseer is. Die model het in September 1953 sy nooiensvlug voltooi en is diens gestel as die MiG-19P. Dit is egter onttrek na 'n reeks ongelukke as gevolg van stabiliteit.

Die herontwerpte MiG-19S het 'n nuwe stertvin gehad wat heeltemal kon beweeg, wat stabiliteit teen hoë snelhede verseker het. Dit is ook aangedryf deur *Toemanski RD-9B*-turbostraalmotore wat eintlik net herbenoemde, kragtiger AM-5-motore was. Dit het gelyk asof daar net een luginlaat in die neus was maar dit verdeel, een vir elke motor. Dit het die risiko verminder indien voëls of voorwerpe van die grond af ingesuig sou word.

Die 19S-model is vanaf middel 1955 afgelewer en produksie is eers in 1959 gestaak nadat ongeveer 2&nbsp;500 eenhede gebou is. Van die variante is die MiG-19PF, toegerus met radar as 'n alleweerstoestandevliegtuig en die MiG-19PM, wat toegerus was met missiele in stede van masjiengewere.

## MiG-19 in ander lande 
Sowjetvervaardigde MiG-19's is verskaf aan Pole en Tsjeggo-Slowakye waar hulle respektiewelik as die LIM-7 en S-105 bekend staan. China het ook die vliegtuig onder lisensie vervaardig; tewens hulle was so beïndruk met sy vermoëns dat hulle vanaf 1991 twee keer soveel van die vliegtuie gebou het as die Sowjetunie.

China het die vliegtuig onder die naam *Shenyang j-6* uitgevoer na Albanië, Bangladesj, Egipte, Kambodja, Pakistan, Tanzanië en Viëtnam. Pakistan se J-6 was in aksie in die oorlog teen Indië en die J-6 was ook in aksie teen Amerikaanse Lugmagvliegtuie tydens die Viëtnamoorlog.

## Tegniese besonderhede 
## Sien ook 
* Lys van vegvliegtuie

## Bron 
* Crosby, Francis: *THE WORLD ENCYCLOPEDIA OF FIGHTERS & BOMBERS*. 2015.
Brand in die Notre-Dame van Parys

Die brand in Notre-Dame van Parys (hoofstad van Frankryk) was 'n groot brand wat die aand van 15 April 2019 omstreeks 19:00 plaaslike tyd (CET) in die Notre-Dame-katedraal in Parys uitgebreek het en dit gedeeltelik vernietig het.

Die brand het vinnig deur die boonste dele van die kerk versprei en die dak bereik. Dit het gelei tot 'n ongelooflike en hartseer spektakel wat deur baie mense in Parys aanskou is. Etlike brandweermanne het in nood hul na die toneel gehaas, en het hier ernstige probleme ondervind om die verspreiding van die vuur te beperk en dit te blus.

Teen die tyd dat dit 15 uur later geblus is, is die spruit van die gebou en die meeste van sy dak vernietig en is sy boonste mure erg beskadig. Uitgebreide skade aan die binnekant is verhoed deur sy klipgewelfde plafon, wat grootliks die brandende dak ontvang het terwyl dit in duie gestort het. Baie kunswerke en godsdienstige artefakte is vroeg tydens die ramp ontruim, maar baie ander is erg beskadig of vernietig. Die twee pyporrels van die katedraal, en sy drie 13de-eeuse roosvensters, het geringe skade gely. Drie mense is beseer, hopelik is niemand dood nie.

Hierdie tragedie het baie aandag in die media en op die internet gelok, veral aangesien dit een van die oudste en bekendste monumente van Parys is. Om Frankryk se kulturele erfenis te behou, het Frankryk se president, Emmanuel Macron, aangekondig dat die katedraal herstel sal word en 'n fondsinsamelingsveldtog is geloods wat op 22 April 2019 beloftes van meer as €1 miljard beloop. Daar word beraam dat die herstelwerk moontlik twintig jaar of langer sal duur.

Incendie_Notre_Dame_de_Paris.jpg|Die katedraal Notre-Dame de Paris in ligte laaie, 15 April 2019.
Notre Dame en feu.jpg|Die brandende vieringstoring
Notre Dame on fire 15042019-1 (cropped).jpg|Die gewel met die brandende vuur daaragter

## In die toekoms? 
Die veertig hoofargitekte van historiese monumente van Parys spreek hul wens uit om sekere praktyke vir die bewaking van die Franse erfenis, veral brandveiligheid, te verbeter. Onder die voorstelle word die menslike teenwoordigheid verhoog, veral tydens die konstruksiefase.
Allerheilige

[duimnael|Die voorgangers van Jesus saam met [heiliges en martelaars, Fra Angelico (1423/24)]]
[duimnael|Allerheilige op 'n [begraafplaas in Gniezno, Pole – versier met blomme en kerse ter nagedagtenis aan die oorledene gelowiges (2017)]]

**Allerheilige** (Latyn: *Festum Omnium Sanctorum*, letterlik: "Fees van al die heiliges") is 'n Christelike stille fees ter herdenking van al die heiliges – reeds bekendes en nog onbekendes. In die Rooms-Katolieke Kerk se liturgiese jaar word die fees op 1 November gehou en in die Oosters-Ortodokse Kerk op die eerste Sondag ná Pinkster. Oriëntale Ortodokse kerke van Chaldea en verbonde Oos-Katolieke kerke herdenk Allerheilige op die eerste Vrydag ná Paasfees.

Op die vooraand van Allerheilige word Halloween gevier, oorspronklik as herdenking van die dooies. Op die dag na Allerheilige word Allersiele ter herdenking van al die oorledene gelowiges gehou.

## Geskiedenis 
In die loop van die 1ste eeu n.C. het dit weens die groeiende aantal heiliges al hoe moeiliker geword om elke heilige op sy eie fees te herdenk. Jaarlikse herdenkings vir oorledenes was reeds in die antieke Christendom bekend. Die Oosters-Ortodokse Kerk vier sedert die begin van die 4de eeu as 't ware Allerheiligefeeste, wat as "Heredag van al die Heiliges" op die eerste Sondag ná Pinkster gevier word. In die Rooms-Katolieke Kerk het pous Bonifatius IV op 13 Mei 609 of 610 die oorspronklik aan al die Romeinse gode toegewyde Pantheon aan die Maagd Maria en al die martelaars *(Sancta Maria ad Martyres)* gewy en 'n jaarlikse herdenking aanbeveel, oorspronklik op Vrydag ná Paasfees, omdat dié fees met sy herdenking sterk van Paasfees met sy Pesach-geheimenis gekenmerk is. Pous Gregorius III het meer as 'n honderd jaar later 'n kapel in Sint Pieterskerk se basilika aan al die heiliges gewy en die fees vir die stad Rome na 1 November geskuif. Aan die einde van die 8ste eeu is veral in Frankryk met die herdenking van die fees begin en dié datum het geleidelik in die hele Rooms-Katolieke Kerk versprei, totdat pous Gregorius IV in 835 Allerheilige vir die hele Rooms-Katolieke Kerk op 1 November ingestel het. Sedert die einde van die 10de eeu word, beginnende met die Benediktynse abdy Cluny, op 2 November met Allersiele 'n bykomende herdenking vir al die oorledenes, wat volgens Katolieke tradisies in die vaevuur is en die volledige gemeenskap met God nog nie bereik het nie, gehou.

## Verwysings 
## Eksterne skakels 
*  
*